
J e g y z ő k ö n y v

Készült: Halásztelek Város Önkormányzat Képviselő-testület 2012. március 29-én, 17,00 órakor megtartott ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Végváriné Nyíri Lídia képviselők
Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Fodor Pálné belső ellenőr
Szentgyörgyi József köszönti a testületi ülésen megjelenteket. Megállapítja, hogy a testület 8 fővel határozatképes, Tóth Endre Attila kimentését kérte. Megkérdezi, ki jelentkezik jegyzőkönyv hitelesítőnek. Megállapítja, hogy Lengyel Izabella és Végváriné Nyíri Lídia jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Napirend előtt beszámol az előző testületi ülés óta történt fontosabb eseményekről. Örömmel tudatja, hogy megérkezett az önkormányzat számlájára a 47 mFt, amely az iskola-beruházásból eredő utolsó összeg volt, illetve a március 15-ei iparűzési és gépjárműadó feltöltés eredményeként a folyószámla pluszban van. A Petőfi kerttel kapcsolatban ismerteti, az árajánlatok 650 - 1.150 eFt + ÁFA közötti összegben érkeznek, a jövő héten szeretné megrendelni, hogy az április 15-ei avatásra elkészüljön. Elmondja, a tegnapi napon Igaz Tibor képviselő úrral a BKK-nál voltak egyeztetésen, ahol tájékozódtak arról, hogy ha közlekedési eszközöket váltanának és Lakihegyről továbbjönne a BKV, azzal jobb vagy rosszabb helyzetbe kerülne-e a város, pénzbe kerülne-e, javulna-e a szolgáltatás minősége, van-e értelme foglalkozni vele. Reméli szeptember körül már többet fognak tudni, látni erről. A leisnigi úttal kapcsolatban elmondja, egy busszal megy ki mindenki, mely 440 eFt-ba kerül. A továbbiakban rátér a lejárt határidejű határozatok végrehajtásáról szóló beszámolóra, mely a február 13-ei és a március 8-ai határozatokat érinti. 
	1/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2011. évi költségvetés IV. számú módosításáról szóló rendelettervezet szövegét elfogadja. A rendelet kihirdetésre került.      

	2/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2012. évi költségvetéséről szóló rendelettervezet szövegét elfogadja. Elutasítva.

	3/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a felnőtt korúakra vonatkozó szociális gondoskodás szabályozásáról szóló rendelettervezet szövegét elfogadja. A rendelet kihirdetésre került.

	4/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Law On Conto Könyvvizsgáló Zrt.-vel 2008. február 18-án létrejött alapszerződést 2012. december 31-éig meghosszabbítja. Felhatalmazza a polgármestert a szerződés aláírására. A szerződés aláírásra került. 

	5/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2012. évre vonatkozó igazgatási szünet elrendeléséről szóló rendelettervezet szövegét elfogadja. A rendelet kihirdetésre került.


	6/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a Polgármesteri Hivatal köztisztviselői 2012. évi teljesítménykövetelmények alapját képező kiemelt célokat jelen határozat melléklete szerint jóváhagyja. Teljesítményfeladatok kiadásra kerültek.

	7/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a KMOP – 4.5.2. – 11 jelű pályázattal kapcsolatos tájékoztatót tudomásul veszi és elfogadja azt.

Halásztelek Város Önkormányzatának Képviselő-testülete a 226/2011. (XII.15.) számú határozatát – a pályázathoz szükséges önerő biztosítása érdekében – az alábbiak szerint módosítja:

Halásztelek Város Önkormányzatának Képviselő-testülete az Önkormányzat által benyújtott KMOP – 4.5.2. – 11 jelű pályázathoz szükséges önerő mértékét biztosítja és az alábbi módon tervezi be a város éves költségvetésébe:

2012. évre vonatkozóan 15.000 ezer forint és 

2013. évre vonatkozóan 1.667 ezer forint .
Hiánypótlási felhívásnak eleget tettünk. A pályázat elbírálására várunk.

	8/2012.(II.13.) számú Képviselő-testületi határozat
Halásztelek Város Képviselő-testülete elfogadja a VTK Innosystem Kft által készített Local Agenda 21 fenntarthatósági programot. A Halásztelekre vonatkozó Local Agenda 21 fenntarthatósági program jelen határozat elválaszthatatlan mellékletét képezi. A határozat megküldésre került.

	9/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a HATE Kft. által megállapított közüzemi szennyvízcsatorna használatának 2012. évi díjait jóváhagyja. Honlapra feltéve.

	10/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete Németh Csaba ügyrendi bizottsági tagságáról szóló lemondó nyilatkozatát tudomásul veszi. 2012. január hónapban már nem került a tiszteletdíj számfejtésre.

	11/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Halásztelek, Dózsa Gy. utca 1. sz. alatti garázs helyiséget térítésmentesen, visszavonásig a Magyar Vöröskereszt Halásztelki Szervezete részére bocsátja. A megállapodás aláírásra került.

	13/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete a 2012. évi költségvetés
a) kiadási főösszegét 1.065.591 ezer Ft-ban,



b) bevételi főösszegét
948.111 ezer Ft-ban,



c) költségvetési hiányt 117.480 ezer Ft-ban

állapítja meg. Ezen belül:


a) az Önkormányzat 

                kiadási főösszegét
1.000.711 ezer Ft-ban,

                bevételi főösszegét 883.231 ezer Ft-ban,


b) az Önkormányzati Hivatal  

                bevételi és kiadási főösszegét   185.764 ezer Ft-ban,


c) a Hunyadi ÁMK

                bevételi és kiadási főösszegét   290.020 ezer Ft-ban,


d) a Tündérkert Óvoda

                bevételi és kiadási főösszegét   148.871 ezer Ft-ban

állapítja meg. Rendelet kihirdetésre került.

	14/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy az elfogadott költségvetésben az intézmények kiadási főösszegének 5 %-át zárolja. A zárolást a 2012. I. féléves beszámoló tárgyalásakor felülvizsgálja. Tudomásul véve.

	15/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy az Önkormányzat vagyonáról és a vagyongazdálkodás szabályairól szóló 11/2003. (V.28.) önkormányzati rendelet módosításáról szóló rendelettervezet szövegét elfogadja. A rendelet kihirdetésre került.

	16/2012.(III.08.) számú Képviselő-testületi határozat
1. Halásztelek Város Képviselő-testülete felkéri a jegyzőt, hogy a megalkotott vagyonrendelet értelmében a kihirdetést követő 60 napon belül készítse el és terjessze be a Képviselő-testület elé döntéshozatal céljából az önkormányzat hosszú távú vagyonhasznosítási tervét.

2. Halásztelek Város Képviselő-testülete felkéri a jegyzőt, hogy a megalkotott vagyonrendelet értelmében 120 napon belül készítse el és terjessze be a Képviselő-testület elé döntéshozatal céljából az önkormányzat középtávú vagyonhasznosítási tervét. 

A hosszú távú ingatlanhasznosítási terv legközelebbi előterjesztése érdekében az ingatlanhasznosítási stratégia készítése folyamatban van.

	17/2012.(III.08.) számú Képviselő-testületi határozat
1. Halásztelek Város Képviselő-testülete úgy dönt, hogy a fenti program elfogadásával a rendezési terv módosítás eljárását megindítja, amely eljárás a település költségvetését nem terheli;

2. felhatalmazza a polgármestert: 

a.)
a rendezési tervmódosítással kedvezően érintett ingatlantulajdonosokkal - településrendezési hozzájárulás fejében - a településrendezési szerződések aláírására,

b.)
a tervkészítés érdekében a külön jogszabályban rögzített településrendezési jogosultsággal rendelkező tervezővel történő szerződéskötésre, az eljárás lefolytatására.

A településrendezési hozzájárulások befizetésre kerültek. A településrendezési szerződést aláírtuk. A tervező kiválasztásra került. A tervezési szerződést elkészítettük.

	18/2012.(III.08.) számú Képviselő-testületi határozat

Halásztelek város Képviselő-testülete:
1. Kinyilvánítja szándékát, miszerint 2012. július 1-jétől a Hunyadi Mátyás ÁMK-ból különválással 2 intézményt hoz létre, a halásztelki közművelődési intézményt és a Hunyadi Mátyás Általános Iskola, Gimnázium és Alapfokú Művészetoktatási Intézményt.

2. Felkéri a polgármestert, hogy gondoskodjon a szükséges szakvélemények beszerzéséről, és az egyeztetések lebonyolításáról.

A NEFMI-nek véleménykérésre, a Kormányhivatalnak szakértő kijelölésére megküldve 2013. március 13-án.

	19/2012.(III.08.) számú Képviselő-testületi határozat

Halásztelek város Önkormányzatának Képviselő-testülete 

a.   hozzázárul a 4/2004. (II.20.) NKÖM rendelet alapján igényelhető támogatási kérelem benyújtásához „a közművelődési intézmény, közösségi szintér technikai, műszaki   

     
eszközállományának, berendezési tárgyainak gyarapítása” tárgyában, 

b. 
a kérelem benyújtásának alapját képezi a 2012. évi költségvetési rendeletébe beépített a közművelődési intézmény kialakítására  14.000 e Ft előirányzat,

c. 
felkéri a Polgármestert a támogatási kérelem aláírására. 

A pályázat 2012.03.22-én benyújtásra került. Államkincstárnak megküldve.

	20/2012.(III.08.) számú Képviselő-testületi határozat

1.)
Halásztelek Város Képviselő-testülete hozzájárul, a Halásztelek 326/4-es hrsz.-ú ingatlan közterületté nyilvánításához. Felkéri a Polgármestert, hogy az ingatlan közterületté nyilvánítása érdekében az intézkedését – a földhivatali átvezetést – tegye meg;

2.)
Halásztelek Város Képviselő-testülete – az Összefogás Halásztelekért Egyesület javaslatának helybenhagyásával – hozzájárul, hogy a Halásztelek 326/4-es hrsz.-ú ingatlan elnevezése – közterületté minősítését követően – Petőfi kert legyen.

A közterületté minősítés érdekében a földhivatali kérelem benyújtásra került.

	21/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete a gépjármű elhelyezés és parkolás rendjéről szóló 9/2010.(IV.30.)sz. önkormányzati rendelet módosításáról szóló rendelettervezet szövegét elfogadja, mely szerint a parkolóhely létesítési kötelezettség megváltási díja parkolóhelyenként a II. Rákóczi Ferenc úttal határos telkek esetében 600.000,- Ft, a város egyéb területén 200.000,- Ft.

Felkéri a Jegyzőt, hogy a hatályos előírások szerint, a jogszabály helyben szokásos módon történő kihirdetéséről intézkedjen.
A rendelet kihirdetésre került. 


Szentgyörgyi József ismerteti a napirendre vonatkozó javaslatot. Kérdezi egyéb javaslat, észrevétel van-e. Mivel nincs, szavazásra bocsátja a napirendi pontokat. 
1.  A helyi önkormányzati képviselők vagyonnyilatkozat-tételi kötelezettsége teljesítéséről szóló beszámoló
Előterjesztő: Tóth Endre Attila Ügyrendi Bizottság elnöke

2. 
A védőnői körzetek megállapításáról szóló 18/2008. (X.31.) önkormányzati rendelettel módosított 20/2004. (XI.24.) önkormányzati rendelet módosítása

Előterjesztő: Baloghné dr. Nagy Edit jegyző 

3.  Beszámoló a 2011. évi belső ellenőrzési tevékenységről
Előterjesztő: Baloghné dr. Nagy Edit jegyző

4.  Aljegyzői álláshely létesítése és a pályázat kiírása
Előterjesztő: Baloghné dr. Nagy Edit jegyző

5.  A 2314 Halásztelek, Somogyi Béla u. 50. sz. 859/1 hrsz. alatti Hunyadi Mátyás ÁMK ingatlanának megosztása 
Előterjesztő: Szentgyörgyi József polgármester

6. Önkormányzati tulajdonú ingatlanok értékesítése 
Előterjesztő: Szentgyörgyi József polgármester

7.  Halásztelek Város Önkormányzatának 2012. évi Közbeszerzési Terve
Előterjesztő: Szentgyörgyi József polgármester

8. Beszámoló a 2011. évi közművelődési tevékenységről

Előterjesztő: Szentgyörgyi József polgármester

9.  Hunyadi Mátyás ÁMK Városi Könyvtárának beszámolója a 2011. évről
Előterjesztő: Szabóné Léces Katalin könyvtárvezető

10.  A házi orvosi ellátás 2011. évi működési tapasztalatai

Előterjesztő: Végváriné Nyíri Lídia Szociális Bizottság elnöke

11.  Tájékoztató a városi központi orvosi ügyelet 2011. évi ellátásáról

Előterjesztő: Végváriné Nyíri Lídia Szociális Bizottság elnöke

12. Víziközmű szolgáltatás átszervezésének lehetőségei
Előterjesztő: Szentgyörgyi József polgármester

13. Csepel-sziget és Környéke Többcélú Önkormányzati Társulás pedagógiai szakszolgálati feladatok ellátásról szóló Együttműködési Megállapodás 
Előterjesztő: Szentgyörgyi József polgármester

14. HATE Kft. Felügyelő Bizottság tiszteletdíja 
Előterjesztő: Szabó Tibor alpolgármester

15. A 74/2011.(III.24.)számú képviselő-testületi határozat kiigazítása
Előterjesztő: FIDESZ képviselőcsoport

16. Ökolépték Egyesület (korábban Csepel Sziget Stúdió Egyesület), valamint az Összefogás Halásztelekért Egyesület engedélyezési kérelme

Előterjesztő: Szentgyörgyi József polgármester

17. Projektlehetőség műfüves sportpálya létesítésére

Előterjesztő: Szentgyörgyi József polgármester

18. Egyebek
-
Tájékoztatás a Duna Vértes Köze Regionális Hulladékgazdálkodási Társulás  eseményeiről

Előterjesztő: Szentgyörgyi József polgármester

- Tündérkert Óvoda – Közbiztonság növelését szolgáló fejlesztések megvalósítása  pályázata

Előterjesztő: Szentgyörgyi József polgármester

- Javaslat név- és címerhasználati kérelem támogatására

Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:
A helyi önkormányzati képviselők vagyonnyilatkozat-tételi kötelezettsége teljesítéséről szóló beszámoló 

Előterjesztő: Tóth Endre Attila Ügyrendi Bizottság elnöke

Szentgyörgyi József kéri Igaz Tibor képviselő urat ismertesse az ügyrendi bizottság döntését.

Igaz Tibor ismerteti, a bizottság javasolja a képviselő-testületnek a beszámoló tudomásul vételét.

Szentgyörgyi József kérdés, észrevétel nem lévén szavazásra bocsátja a határozati javaslatot.
22/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a helyi önkormányzati képviselők vagyonnyilatkozat-tételi kötelezettsége teljesítéséről szóló beszámolót tudomásul veszi. 
Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 2. pontja:
A védőnői körzetek megállapításáról szóló 18/2008. (X.31.) önkormányzati rendelettel módosított 20/2004. (XI.24.) önkormányzati rendelet módosítása 

Előterjesztő: Baloghné dr. Nagy Edit jegyző
Szentgyörgyi József kéri a szociális bizottság elnökét, ismertesse a bizottság döntését.

Végváriné Nyíri Lídia ismerteti, a bizottság javasolja Képviselő-testületnek, hogy a Polgármesteri Hivatal létszámát 2012. május 1-től egy részmunkaidős álláshellyel emelje meg, továbbá támogatja a rendelet megalkotását azzal a kiegészítéssel, hogy a II-es védőnői körzetből az I-es védőnői körzetbe átkerül a II. Rákóczi Ferenc út 102. és a Hermina u. mindkét oldala végig.
Szentgyörgyi József kérdés, észrevétel nem lévén szavazásra bocsátja a rendelettervezet szövegének elfogadását, majd a rendelet megalkotását.
23/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a védőnői körzetek megállapításáról szóló 18/2008.(X.31.)Kt. számú rendelettel módosított 20/2004.(XI.24.)Kt. számú rendelet módosításáról szóló rendelettervezet szövegét elfogadja.
Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Halásztelek Város Önkormányzat Képviselő-testületének

8/2012. (IV.02.) Kt. számú 

R E N D E L E T E
a védőnői körzetek megállapításáról szóló

18/2008. (X.31.) rendelettel módosított 20/2004.(XI.24.) rendelet módosításáról

8 igen

0 nem

0 tartózkodás




m e g a l k o t v a

Szentgyörgyi József szavazásra bocsátja a létszámemelésre vonatkozó javaslatot.
24/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a Polgármesteri Hivatal közalkalmazotti létszámát 2012. május 1-től egy részmunkaidős álláshellyel megemeli. 

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 3. pontja:
Beszámoló a 2011. évi belső ellenőrzési tevékenységről

Előterjesztő: Baloghné dr. Nagy Edit jegyző
Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti, a bizottság a 2011. évi belső ellenőrzési tevékenységről szóló beszámoló, valamint a Csepel-Sziget és Környéke Többcélú Önkormányzati Társulás Halásztelken végzett 2011. évi ellenőrzéséről szóló beszámoló elfogadását 3 igen, 2 tartózkodás mellett javasolja a Képviselő-testületnek.

Szentgyörgyi József kérdés, észrevétel nem lévén szavazásra bocsátja a határozati javaslatot.
25/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a 2011. évi belső ellenőrzési tevékenységről szóló beszámolót, valamint a Csepel-Sziget és Környéke Többcélú Önkormányzati Társulás Halásztelken végzett 2011. évi ellenőrzéséről szóló beszámolót elfogadja. 

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 4. pontja:
Aljegyzői álláshely létesítése és a pályázat kiírása 
Előterjesztő: Baloghné dr. Nagy Edit jegyző
Szentgyörgyi József kéri Igaz Tibor képviselő urat ismertesse az ügyrendi bizottság döntését.

Igaz Tibor ismerteti, a bizottság javasolja a képviselő-testületnek az aljegyző álláshely létesítésére és a pályázat kiírására vonatkozó javaslat elfogadását.

Szentgyörgyi József kérdés, észrevétel nem lévén szavazásra bocsátja először az SZMSZ szövegének módosítására vonatkozó javaslatot, majd a rendelet megalkotását.
26/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete és szervei Szervezeti és Működési Szabályzatáról (SZMSZ) szóló 10/2007. V.14.) többször módosított rendelet 86. § (1) bekezdésének második mondatát úgy módosítja, hogy „a Képviselő-testület – pályázat alapján – a jogszabályban megállapított képesítési követelményeknek megfelelő aljegyzőt nevez ki. „

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Halásztelek Város Önkormányzat Képviselő-testületének

9/2012. (IV.02.) Kt. számú 

R E N D E L E T E
Szervezeti és Működési Szabályzatáról szóló többször módosított

10/2007.(V.14.)Kt. számú  rendelet módosításáról

8 igen

0 nem

0 tartózkodás




m e g a l k o t v a

Szentgyörgyi József szavazásra bocsátja az előterjesztés határozati javaslatát, valamint a pályázat kiírására vonatkozó javaslatot.

27/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Polgármesteri Hivatal létszámát és bérelőirányzatát nem változtatja, az aljegyzői álláshely betöltésével egyidejűleg az igazgatási irodavezetői álláshelyet megszünteti.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

28/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy az aljegyzői álláshely betöltésére jelen határozat mellékletét képező pályázati kiírást teszi közzé.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 5. pontja:
A 2314 Halásztelek, Somogyi Béla u. 50-52. sz. 859/1 hrsz. alatti Hunyadi Mátyás ÁMK ingatlanának megosztása 
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti a bizottság 4 igen, 1 tartózkodással javasolja a Képviselő-testületnek a határozati javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
29/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy az oktatási, kulturális és sport funkciós fejlesztési elképzelések biztosítása érdekében a 2314 Halásztelek, Somogyi Béla u. 50-52. sz. alatti 859/1 hrsz-ú ingatlan - a záradékolt változási vázrajz szerinti - megosztását kezdeményezi az illetékes földhivatalnál. Egyben felhatalmazza a Polgármestert az ehhez szükséges kérelem és mellékleteinek aláírására.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 6. pontja:
Önkormányzati tulajdonú ingatlanok értékesítése

Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja a Képviselő-testületnek a határozati javaslat elfogadását.

Szentgyörgyi József kérdés, észrevétel nem lévén névszerinti szavazásra bocsátja a határozati javaslatot.
30/2012.(III.29.) számú Képviselő-testületi határozat

1. Halásztelek Város Képviselő-testülete a költségvetésben meghatározott bevételtervezet teljesítése érdekében úgy dönt, hogy a 2314 Halásztelek, Merkúr u. 22. sz. 3086/4 hrsz.,  Merkúr u. 24. 3086/3 hrsz., a Merkúr u. 26. 3086/2 hrsz., és a Merkúr u. 28. 3086/1 hrsz. alatti, valamint a 2314 Halásztelek, Hold u. 3/A. 2556/1 hrsz., a Hold u. 3/B. 2556/2 hrsz. és a Hold u. 3/C. 2556/3 hrsz. alatti ingatlanok, a Halásztelek Malonyai utca mentén lévő 2434/2, 2434/10, 2434/11, 2434/12, 2434/18, 2434/20, 2434/21, 2434/22  és a 2434/27 hrsz., valamint a Halásztelek, Diófasor u. 84. sz. 1604 hrsz. alatti ingatlanokat nyílt licites eljárásban értékesíti. 
2. Felkéri a Polgármesteri Hivatalt, hogy a korábban szakértő által elkészített értékbecsléseket aktualizálja, a nyílt licites versenytárgyalásokat bonyolítsa le, sikeres és a legjobb ajánlatot tevővel  az adásvételi szerződést készítse el.
3. Felkéri a Polgármestert, hogy a szakértői szakvélemény készítésére vonatkozó megbízási szerződést, valamint az adásvételi szerződéseket írja alá.

Határidő: 
azonnal 

Felelős: 
Szentgyörgyi József polgármester 

SZENTGYÖRGYI JÓZSEF

IGEN

SZABÓ TIBOR



IGEN

ERDŐDI SÁNDORNÉ


IGEN

IGAZ LÁSZLÓ TIBOR


IGEN

LENGYEL IZABELLA


IGEN

PAPP KORNÉL



TARTÓZKODÁS

STEFANIK ZSOLT



IGEN

VÉGVÁRINÉ NYÍRI LÍDIA

IGEN
7 igen

0 nem

1 tartózkodás




e l f o g a d v a

Napirend 7. pontja:
Halásztelek Város Önkormányzatának 2012. évi Közbeszerzési Terve 

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja a Képviselő-testületnek a 2012. évi közbeszerzési terv elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
31/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzata 2012. évi Közbeszerzési Tervét elfogadja, egyben felkéri a Jegyzőt, hogy a közzétételről a helyben szokásos módon /a város honlapján történő megjelentetéséről/ intézkedjen.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 8. pontja:
Beszámoló a 2011. évi közművelődési tevékenységről 
Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság javasolja a Képviselő-testületnek a 2011. évi közművelődési tevékenységről szóló beszámoló elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
32/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 2011. évi közművelődési tevékenységről szóló beszámolót elfogadja.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 9. pontja:
Hunyadi Mátyás ÁMK Városi Könyvtárának beszámolója a 2011. évről 
Előterjesztő: Szabóné Léces Katalin könyvtárvezető

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság javasolja a Képviselő-testületnek a Városi Könyvtár beszámolójának elfogadását.

Szentgyörgyi József kérdés, észrevétel nem lévén szavazásra bocsátja a beszámoló elfogadását.
33/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK Városi Könyvtárának 2011. évről szóló beszámolóját elfogadja.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Papp Kornél elmondja, teljesen váratlanul, a tavalyi beszámoló keretében megjelent egy könyvtárhasználati szabályzat, melynek előterjesztésére még novemberben sor került a Városi Könyvtár részéről, de az intézmény vezetőjétől nem érkezett arra felhatalmazás, hogy a bizottság elé terjesszék, viszont január 1-jétől már hatályos lett volna, így értelemszerűen április 1-jére tolódik a könyvtárhasználati szabályzat hatályosítása. Ismerteti, az oktatási bizottság elfogadásra javasolja a Képviselő-testületnek a szabályzatot. 

Szentgyörgyi József kérdés, észrevétel nem lévén szavazásra bocsátja a szabályzat elfogadását.
34/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK Városi Könyvtárának könyvtárhasználati szabályzatát elfogadja.
Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 10. pontja:
A házi orvosi ellátás 2011. évi működési tapasztalatai 
Előterjesztő: Végváriné Nyíri Lídia Szociális Bizottság elnöke

Szentgyörgyi József kéri a szociális bizottság elnökét, ismertesse a bizottság döntését.
Végváriné Nyíri Lídia ismerteti, a bizottság javasolja a Képviselő-testületnek a beszámolók tudomásul vételét. Továbbá felolvassa a bizottság határozatát, mely szerint a bizottság felkéri a Polgármestert, hogy a város egészségügyi ellátásának jövőbeni megszervezése, 4. háziorvosi körzet megnyitása lehetőségének kivizsgálása érdekében 2012. május 31-éig hívja össze a „Szociálpolitikai Kerekasztal”-t.

Szentgyörgyi József kijelenti, a feladatot megértette, össze fogja hívni a szociálpolitikai kerekasztalt. Kérdésnek, hozzászólásnak ad helyt.

Igaz Tibor elmondja, azért beszélték meg a bizottsággal a kerekasztal beszélgetést, mert az orvosi beszámolókat nem tartották teljesen kielégítőnek, azonban fontosnak tartják az orvosok felé a segítség megadását ahhoz, hogy olyan szakmai, szakszerű legyen a beszámolójuk, ami segíti a város munkáját, valamint az ő munkájukat is.
Végváriné Nyíri Lídia jelzi, úgy határoztak, Jegyző asszonnyal kidolgoznak egy kérdőívet a házi orvosok beszámolójához, hogy egységesek legyenek a beszámolók. 
Szentgyörgyi József jelzi, a 4. körzet létrehozásával egy nehézség lesz, infrastruktúrát kell hozzá biztosítani. További észrevétel nem lévén szavazásra bocsátja a házi orvosok beszámolójának tudomásul vételét.
35/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a házi orvosi ellátás 2011. évi működési tapasztalatairól szóló beszámolókat tudomásul veszi.
Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 11. pontja:
Tájékoztató a városi központi orvosi ügyelet 2011. évi ellátásáról

Előterjesztő: Végváriné Nyíri Lídia Szociális Bizottság elnöke

Szentgyörgyi József kéri a szociális bizottság elnökét, ismertesse a bizottság döntését.

Végváriné Nyíri Lídia ismerteti, a bizottság javasolja a Képviselő-testületnek a beszámoló tudomásul vételét.

Szentgyörgyi József kérdés, észrevétel nem lévén szavazásra bocsátja a központi orvosi ügyelet ellátásáról szóló beszámoló tudomásul vételét. 
36/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a városi központi orvosi ügyelet 2011. évi ellátásról szóló beszámolót tudomásul veszi.
Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 12. pontja:
Víziközmű szolgáltatás átszervezésének lehetőségei 

Előterjesztő: Szentgyörgyi József polgármester

Szentgyörgyi József elmondja, a víziközmű szolgáltatás átszervezésének keretében arról döntenek, hogy a jogszabályváltozás miatt közreműködnek a Csepel-szigeti csatornaszolgáltatási cégnek a létrehozásában, melynek keretében meghatalmazást adnak a szigetszentmiklósi polgármester részére, hogy előkészítse ezt a csatlakozási folyamatot. Kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja a Képviselő-testületnek a szándéknyilatkozat elfogadását.
Szentgyörgyi József kérdés, észrevétel nem lévén szavazásra bocsátja a határozati javaslatot.
37/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete megtárgyalta és jóváhagyja – a jelen határozat mellékletét képező – regionális víziközmű-szolgáltató társaság kialakítására vonatkozó szándéknyilatkozatot. 

Felhatalmazza a polgármestert a szándéknyilatkozat aláírására.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 13. pontja:
Csepel-sziget és Környéke Többcélú Önkormányzati Társulás pedagógiai szakszolgálati feladatok ellátásról szóló Együttműködési Megállapodás
Előterjesztő: Szentgyörgyi József polgármester
Szentgyörgyi József kéri Igaz Tibor képviselő urat ismertesse az ügyrendi bizottság döntését.

Igaz Tibor ismerteti, a bizottság javasolja a Képviselő-testületnek az Együttműködési Megállapodás elfogadását.
Szentgyörgyi József kérdésnek, hozzászólásnak ad helyt.

Papp Kornél indítványozza, hogy hasonló tárgykörű megállapodások ne csak az ügyrendi bizottság napirendjére kerüljenek, hanem a szakmailag illetékes bizottság – jelen esetben az oktatási bizottság – napirendjére is. Jelzi, a megállapodást áttanulmányozva lennének észrevételei, mert hiányos a megállapodás és nem csupán Halásztelket érintő megállapodásról van szó. Megjegyzi, senki nem gondolja azt, hogy mindig csak mások diktálják az önkormányzatnak a megállapodás szövegét, előfordulhat, hogy Halásztelek kezdeményezi a megállapodás szakszerűbbé tételét. 

Szentgyörgyi József elmondja, a mostani döntésnek oka az, hogy formai módosítás van, egy település csatlakozik a dologhoz, jelenleg oktatási szakmai kérdés fel sem merült, csak az, hogy a város hozzájárul-e a csatlakozáshoz, ezért nem került az oktatási bizottság elé. A szándékot érti, az oktatási bizottság tárgyalhatja, majd utána kezdeményezi a társulási ülésen a megállapodás esetleges módosítását az oktatási bizottság által megfogalmazottakkal. További kérdés, észrevétel nem lévén szavazásra bocsátja a megállapodás elfogadását.
38/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Csepel-sziget és Környéke Többcélú Önkormányzati Társulás pedagógiai szakszolgálati feladatok ellátásáról szóló Együttműködési Megállapodást elfogadja.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 14. pontja:
HATE Kft. Felügyelő Bizottság tiszteletdíja 
Előterjesztő: Szabó Tibor alpolgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja a Képviselő-testületnek a HATE Kft. Felügyelő Bizottság tiszteletdíjára vonatkozó javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.

39/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete, mint a HATE Városüzemeltetési Nonprofit Kft. taggyűlése a HATE Kft. Felügyelő Bizottság tagjainak az alábbi tiszteletdíjat állapítja meg:

Felügyelő Bizottsági elnök tiszteletdíja: 
bruttó 50.000.-Ft/hó

Felügyelő Bizottsági tagok tiszteletdíja: 
bruttó 40.000.-Ft/hó

A tiszteletdíjak 2012. év január 01.-vel változnak a fentiek szerint.

Határidő: 
azonnal 

Felelős: 
Acélvári Attila HATE Kft. ügyvezető igazgató

8 igen

0 nem

0 tartózkodás




e l f o g a d v a

Napirend 15. pontja:
A 74/2011.(III.24.)számú képviselő-testületi határozat kiigazítása
Előterjesztő: FIDESZ képviselőcsoport
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság három határozati javaslatot terjeszt a Képviselő-testület elé, melyből kettő az előző testületi ülésen Polgármester úr részéről felolvasásra került. Felolvassa a 74/2011.(III.24.) számú határozat kiigazítására vonatkozó határozati javaslatot, továbbá ismerteti, hogy a bizottság javasolja a Képviselő-testületnek a következő határozat elfogadását: „Halásztelek Város Önkormányzatának Képviselő-testülete a kialakult helyzetre tekintettel úgy dönt, hogy a Hunyadi Mátyás ÁMK-ban a 2012/13-as tanévben 1 nappali munkarendben működő gimnáziumi 9. évfolyam indítását feltételek nélkül engedélyezi.”. Felolvassa a bizottság harmadik határozatát, mely szerint „Halásztelek Város Önkormányzat Oktatási, Kulturális, Sport és Társadalmi kapcsolatok Bizottsága kezdeményezi a 74/2011/2011.(III.24.)számú képviselő-testületi határozat végrehajtása kapcsán a felelősség kivizsgálását és megállapítását.”. Felhívja a figyelmet arra, hogy az oktatási bizottság határozata nem pontosan került be az anyagba. Az, hogy „feltétel nélkül” csak szóban hangzott el a bizottság ülésén, valamint nem 9. évfolyam, hanem osztály indítását engedélyezi.
Szentgyörgyi József kérdés, észrevétel nem lévén szavazásra bocsátja a határozat kiigazítására vonatkozó javaslatot, majd a 2012/13. tanévre vonatkozó bizottsági javaslatot. 
40/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 74/2011/2011.(III.24.)sz. képviselő-testületi határozat az alábbiak szerint igazítja ki:

„Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK-ban a 2012/2013-as tanévben az egy nappali munkarendben működő gimnáziumi osztály indítását, akkor engedélyezi, amennyiben az osztály idei létszáma eléri a 26 főt, és az osztály tanulói létszámából legalább 18 halásztelki lakóhellyel rendelkezik.” 
Határidő: 
azonnal 

Felelős: 
Szentgyörgyi József polgármester

7 igen

0 nem

1 tartózkodás




e l f o g a d v a

41/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete a kialakult helyzetre tekintettel úgy dönt, hogy a Hunyadi Mátyás ÁMK-ban a 2012/13-as tanévben 1 nappali munkarendben működő gimnáziumi osztály indítását engedélyezi.

Határidő: 
azonnal 

Felelős: 
Szentgyörgyi József polgármester

8 igen

0 nem

0 tartózkodás




e l f o g a d v a

Papp Kornél a harmadik határozati javaslattal kapcsolatban felveti Stefanik Zsolt képviselő úr összeférhetetlenségét, tekintettel arra, hogy munkáltatója felelősségéről is szó eshet. 

Végváriné Nyíri Lídia jelzi, amikor a másik gimnáziumról volt szó, akkor felvetette az összeférhetetlenséget, de akkor nem volt összeférhetetlen, tehát úgy gondolja jelenleg sincs összeférhetetlenség. 

Stefanik Zsolt véleménye szerint Polgármester úr hatásköre ez a döntés, mivel ő az intézményvezető munkáltatója, ezért nem érzi az összeférhetetlenséget.

Papp Kornél nem tudja értelmezni Végváriné Nyíri Lídia képviselőtársa mondatát, tekintettel, hogy az általa vezetett intézmény egyetlen napirendi ponton nem szerepelt az elmúlt két esztendőben. 
Szentgyörgyi József szavazásra bocsátja Stefanik Zsolt összeférhetetlenségére vonatkozó indítványt.

42/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete – Papp Kornél indítványára – úgy dönt, hogy a 74/2011/2011.(III.24.)számú képviselő-testületi határozat végrehajtása kapcsán a felelősség megállapítására indítandó vizsgálat tekintetében Stefanik Zsolt képviselő esetében összeférhetetlenséget állapít meg. 
Határidő: 
azonnal 

Felelős: 
Szentgyörgyi József polgármester

4 igen

4 nem

0 tartózkodás




e l u t a s í t v a

Szentgyörgyi József szavazásra bocsátja az oktatási bizottság javaslatát a vizsgálatra vonatkozóan.

43/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete – az Oktatási, Kulturális, Sport és Társadalmi Kapcsolatok Bizottság kezdeményezésére – úgy dönt, hogy a 74/2011/2011.(III.24.)számú képviselő-testületi határozat végrehajtása kapcsán a felelősség megállapítására vizsgálatot indít.  
Határidő: 
azonnal 

Felelős: 
Szentgyörgyi József polgármester

4 igen

3 nem

1 tartózkodás




e l u t a s í t v a
Napirend 16. pontja:
Ökolépték Egyesület (korábban Csepel Sziget Stúdió Egyesület), valamint az Összefogás Halásztelekért Egyesület engedélyezési kérelme 
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti, a bizottság 3 igen, 2 nem szavazattal javasolja az engedély megadását.

Szentgyörgyi József kérdésnek, hozzászólásnak ad helyt.

Erdődi Sándorné hangsúlyozza, jó lenne, ha a Képviselő-testület minden civil szervezettel következetes lenne és betartatná velük szemben azt a határozatot, melyet saját maga hozott. Jelzi, olyan szervezetnek szavazta meg a pénzügyi bizottság az engedélyt, amelyik kérelmet sem adott be.

Szentgyörgyi József további észrevétel nem lévén szavazásra bocsátja a határozati javaslatot.

44/2012.(III.29.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy 

· a Csepel Sziget Stúdió Egyesületnek (amely névváltoztatás után Ökolépték Egyesület) a VinKet Kft. 2012. február 28. keltű 100.584,- Ft összegű számláját;

· valamint az Összefogás Halásztelekért Egyesületnek a Gamma Film Bt. 2011. január 26-ai keltű 55.000,- Ft összegű számláját 

a 2011. évi civil szervezeti támogatáshoz engedélyezi elszámolni

Határidő: 
azonnal 

Felelős: 
Szentgyörgyi József polgármester

5 igen

3 nem

0 tartózkodás




e l f o g a d v a

Napirend 17. pontja:
Projektlehetőség műfüves sportpálya létesítésére

Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság az előterjesztés határozati javaslatának elfogadását javasolja a Képviselő-testületnek.
Szentgyörgyi József jelzi, alapvetően módosult az előterjesztés és az oktatási bizottságnak a még nem pontos anyagot volt lehetősége tárgyalni, ezért kérte csak a pénzügyi bizottság döntésének ismertetését. Elmondja, rövid idő volt a pályázat elkészítésére. A jogszabályváltozásoknak köszönhetően a társasági adóból lehetőség nyílik két formában pénzt szerezni. Az egyik lehetőség, amikor az MLSZ szedi be a társasági adót és a beszedett pénzt pályázati úton kiosztja sportlétesítmények létesítésére, erre nyújtott be pályázatot az önkormányzat. Hozzáteszi, azért volt olyan rövid határidő a beadásra, mert az MLSZ szeretné megelőzni a „TAHO” befizetési idejét, hogy mire azok beérkeznek, addigra megszülessen a döntés arról, hogy ezek hol, mikor és mire kerülnek felhasználásra. Ezt a típusú pályázatot az MLSZ fogja közbeszereztetni, gondoskodik a műszaki kivitelezésről. Jelen pályázat szerint 33 mFt maximális költsége lehet a 20 x 40 méteres műfüves pályának, melynek 30 %-át az önkormányzat 15 éves bérleti szerződés keretében bérleti díjként átutalja az MLSZ-nek. Pest megyéből összesen 7 db pályázat érkezett be, 4 pályázat nyerhet, Halásztelek pályázata második lett, a lehetőséget az önkormányzat elnyerte, ezért a 10,6 mFt átcsoportosítására vonatkozó javaslatot a következő pénzügyi bizottsági ülésen terjeszti elő. Kérdés, észrevétel nem lévén szavazásra bocsátja a határozati javaslatot. 
45/2012.(III.29.) számú Képviselő-testületi határozat

Halásztelek Város Önkormányzata Képviselő-testülete úgy dönt, hogy részt vesz a Bozsik program keretében az MLSZ által műfüves sportpályák kialakítására kiírt pályázaton. Felhatalmazza Szentgyörgyi József polgármestert a pályázati anyag benyújtására. 

A Képviselő-testület a 15 éves bérleti díj mértékét a 2012. évi költségvetéséből finanszírozza, a keretátcsoportosításokról a sikeres pályázat után dönt.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 18. pontja:

Egyebek
-
Tájékoztatás a Duna Vértes Köze Regionális Hulladékgazdálkodási Társulás  eseményeiről
Előterjesztő: Szentgyörgyi József polgármester

Szentgyörgyi József jelzi, a testületnek csak tudomásulvételi kötelezettsége van a tájékoztatásról, ezért azt nem szavaztatja meg.
Napirend 18. pontja:
Egyebek

- Tündérkert Óvoda – Közbiztonság növelését szolgáló fejlesztések megvalósítása  pályázata

Előterjesztő: Szentgyörgyi József polgármester

Szentgyörgyi József ismerteti, költségvetési forrásból a Belügyminiszter pályázatot írt ki önkormányzati feladatellátást szolgáló fejlesztésekre az önkormányzati intézményekben. Ennek keretében az óvoda szeretne pályázni az óvoda biztonsági rendszerének javítására, a kamerarendszer kiépítésére, melyhez bruttó 900 eFt-ot szeretne elnyerni a pályázaton, ehhez kell 160 eFt önrészt vállalnia, melyet az óvoda saját dologi költségvetéséből kívánja vállalni. A pályázat benyújtása testületi döntést igényel. Felolvassa a határozati javaslatot, majd kérdés, észrevétel nem lévén szavazásra bocsátja azt.
46/2012.(III.29.) számú Képviselő-testületi határozat

Halásztelek Város Képviselő-testülete az önkormányzat által, a BM 4/2012.(III.1) rendelete 4. pontja alapján beadni kívánt pályázatát támogatja, a pályázathoz szükséges önerőt (160.000,- Ft keretösszegig) a Tündérkert Óvoda költségvetése terhére biztosítja, valamint felhatalmazza a polgármestert, hogy a pályázati dokumentációt, adatlapot aláírja és benyújtsa.

Halásztelek Város képviselő-testülete felkéri a pénzügyi irodát, hogy a beadott pályázat, támogatás jogosultsága esetén, az intézmény költségvetését érintő előirányzat módosításokat tegye meg és azt a költségvetési rendelet módosításánál vegye figyelembe.

Határidő: 
azonnal 

Felelős: 
Szentgyörgyi József polgármester 

8 igen

0 nem

0 tartózkodás




e l f o g a d v a

Napirend 18. pontja:

Egyebek
- Javaslat név- és címerhasználati kérelem támogatására 

Előterjesztő: Szentgyörgyi József polgármester

Szentgyörgyi József kéri Igaz Tibor képviselőt, ismertesse az ügyrendi bizottság döntését.

Igaz Tibor ismerteti, a bizottság javasolja a Képviselő-testületnek a kérelem elfogadását.

Szentgyörgyi József hozzászólásnak ad helyt.

Erdődi Sándorné szeretne információt kapni az egyesületről.

Szentgyörgyi József elmondja, egy művésztelep fog nyílni a településen, a Halásztelek Összművészeti és Kulturális Egyesület halásztelki művészek részvételével alakult meg, akik be fognak kapcsolódni a város rendezvényeibe, illetve a kulturális élet szervezésébe. Nagyon lelkes, aktív társaság, reméli színesíteni fogják a város kulturális életét. További kérdés, észrevétel nem lévén szavazásra bocsátja a határozati javaslatot.
47/2012.(III.29.) számú Képviselő-testületi határozat

Halásztelek Város Képviselő-testülete hozzájárul, hogy a „Halásztelek Összművészeti és Kulturális Egyesület” nevében használja a város hivatalos nevét, valamint az egyesület később megalkotandó emblémájában felhasználja Halásztelek címerét. 
Határidő: 
azonnal 

Felelős: 
Szentgyörgyi József polgármester

7 igen

0 nem

1 tartózkodás




e l f o g a d v a

Szentgyörgyi József egyéb hozzászólásoknak ad helyt.

Igaz Tibor kijelenti, örülne annak, ha a Képviselő-testület úgy működne együtt, hogy nem mutogatnak egymásra, ki korrupt, ki nem korrupt. Leszögezi, ő nem korrupt, meghallgatta az ügyfelet, átirányította a Polgármester úrhoz. A városért, az emberekért tették le az esküt. A kulturális eseménnyel kapcsolatban azt hallotta vissza, hogy az FIDESZ buli volt, kijelenti nem az volt, hanem Véghné Bágya Ildikó kért segítséget tőle és ő segített. 

Szentgyörgyi József megjegyzi, ez egy kis város, mindenkiről mondanak jót és rosszat, de az a lényeg egymásról mit gondolnak, és hogyan tudnak egymással együttműködni. Nem gondolja, hogy bármelyik képviselő mondana a másikról ilyet, hisz ennyi erővel bármelyikük meggyanúsítható, megrágalmazható bármilyen kérdésben, hiszen döntéseiket együtt hozzák. Ezeken túl kell lépni, és megtanulni mosolyogni rajta, mert mindig lesznek olyan emberek, akiknek érdeke, illetve jó szórakozása az ellentétek szítása.
Erdődi Sándorné megköszöni Igaz Tibornak, hogy megszervezte az országházbeli látogatást.

Szentgyörgyi József jelzi, Igaz Tibor képviselőtársa által felvetett téma tartalma miatt képviselői egyeztetést fog kezdeményezni a közös álláspont kialakítására. 

Végváriné Nyíri Lídia megjegyzi, egy képviselőnek majdnem mindent el kell tűrnie, nem szabad minden szóbeszéddel foglalkozni. 

Szentgyörgyi József napirend, kérdés, észrevétel nem lévén a testület ülését bezárja. 
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Lengyel Izabella   
           Végváriné Nyíri Lídia
                        



                  képviselő                       
          képviselő

